મુખ્યમંત્રી વિજય રૂપાણી અને નાયબ મુખ્યમંત્રી નીતિન પટેલના હસ્તે શનિવારે કર્મયોગી પુરસ્કાર એનાયત કરાયા હતા. જેમાં વડોદરાના વર્તમાન કલેક્ટર શાલિની અગ્રવાલ અને ત્રણ પૂર્વ કલેક્ટર લોચન સેહરા, અવંતિકા સિંઘ અને શ્રીમતી પી.ભારતી કર્મયોગી પુરસ્કારથી સન્માનિત કરાયા હતા. શ્રીમતી અગ્રવાલને અરવલ્લી જિલ્લાના કાર્યકાળ દરમિયાન, અવંતિકા સિંઘને વડોદરાના કાર્યકાળ દરમિયાન અને પી.ભારતીને પંચમહાલ જિલ્લાના કાર્યકાળ દરમિયાન, કલેક્ટર તરીકે શ્રેષ્ઠ પ્રજાલક્ષી કામગીરી માટે આ બહુમાન મળ્યું હતું. લોચન સેહરા મહેસાણા કલેક્ટર તરીકે શ્રેષ્ઠ કામગીરી માટે સન્માન પામ્યા હતા.